Talaan ng mga lungsod sa Malaysia

Ito ay isang talaan ng mga lungsod ng Malaysia. Sa Malaysia, may mga lugar na binigyan ng katayuang panlungsod (city status o "bandar raya") sa pamamagitan ng batas. Subalit may mga matatap at urbanisadong lugar na walang katayuang panlungsod, bagaman karaniwang tinutukoy ang mga ito bilang mga "lungsod". Ang katayuang panlungsod ay binibigay sa isang lugar sa loob ng isang pook ng pamahalaang lokal (local government area). Ang iba pang mga lugar na walang katayuang panlungsod ay inuri ayon sa batas bilang mga munisipalidad o bayan.

Mga lungsod ng Malaysia
Ang sumusunod na talaan ng mga lugar sa Malaysia na nakaayos ayon sa petsa ng paggawad ng katayuang panlungsod (city status).

(Mga) dating lungsod sa loob ng Malaysia

Penang
Naging lungsod ang George Town noong Enero 1, 1957, sa pamamagitan ng isang royal charter na ginawad ng Kaniyang Kamahalan Reyna Elizabeth II, kaya ito ay naging pinakaunang pamayanan sa Pederasyon ng Malaya na naging lungsod (Naging lungsod ang Singapore noong 1951, subalit naging malayang bansa ito noong 1963 at pinaalis mula sa Pederasyon noong 1965). Nakasaad sa royal charter na (sa orihinal na tekstong Ingles):

"... the said Municipality of George Town shall on the First Day of January in the year of Our Lord One thousand nine hundred and fifty seven and forever thereafter be a city and shall be called and styled the CITY OF GEORGE TOWN instead of the Municipality of George Town and shall thenceforth have all such rank, liberties, privileges and immunities as are incident to a City."

Subalit ang mga eleksyong panlokal na pamahalaan ay binuwag ng pamahalaang pederal noong 1965, at ang mga gawain ng Konsehong Panlungsod ay inilipat sa Punong Ministro ng Penang (Chief Minister of Penang) noong 1966. Itinatag ang isang Konsehong Munisipal para sa buong Pulo ng Penang sa pagitan ng mga taong 1974 at 1976.

Bagaman hindi opisyal na binuwag ang katayuang panlungsod (city status) ng George Town, nasa pagdududa ang pag-iral ng George Town bilang isang corporate entity, maari bilang isang lungsod. Pareho ito sa katayuan ng dating lungsod ng Rochester sa Inglatera (na kinaroroonan ng ikalawang pinakalumang katedral ng Inglatera), na isa nang lungsod mula 1211 hanggang 1998, kung kailang sinama ito sa isang kalapit na boro. Dahil hindi ginawaran ng katayuang panlungsod ang bagong konseho, at ang lungsod sa paraan ng pagkaligta ay hindi nakapaghirang ng mga charter trustee upang maipamana ang city charter, natapos nang tuluyan ang pag-iral ng lungsod.

Ang pananaw na ito ay sinalungat ng mga lokal na residente, na iginigiit na ang katayuang panlungsod ng George Town ay hindi binuwag kailan man, at nananatili itong lungsod hanggang ngayon. Ayon sa abogadong si Datuk Anwar Fazal, George Town "legally has been and is still a city because the City of George Town Ordinance 1957 had not been repealed".[3] Dahil ang katayuang panlungsod ay isang usapin sa batas, ang tunay na ligal na katayuan ay dedepende sa pagsusuri ng City Council of Penang (Transfer of Functions) Order 1966 at ang Local Government Act 1976.

Noong Enero 1, 2015, binigyan ng pamahalaang pederal ng katayuang panlungsod ang Penang Island Municipal Council na naging Penang Island City Council bunga nito, kaya lumawak ang hangganan ng George Town upang saklawan ang kabuoan ng Pulo ng Penang, pati ang ilang nakapalibot na mga maliliit na pulo surrounding islets.

Mga sumunod na lungsod
Ang mga royal charter ng Kuala Lumpur, Kuching, Kota Kinabalu, Shah Alam, Malacca City, Alor Setar at Miri ay mula sa Yang di-Pertuan Agong, habang ang Ipoh at Johor Bahru naman ay ginawaran mula sa kani-kanilang mga state sultan. Idineklarang "historical city" (makasaysayang lungsod) ang Malacca bago ito ginawad ng katayuang panlungsod noong 2003.

Ang pinakamalaking lungsod, Kuala Lumpur, ay ang kabiserang pederal at teritoryong pederal, subalit magmula noong 2003, karamihan sa mga katawang ehekutibo ng pamahalaan ay lumipat sa bagong kabiserang pang-administratibo at teritoryong pederal ng Putrajaya.

Kraytirya
Kabilang sa pinakahuling batayang kraytirya (noong 2008) upang maigawad ang katayuang panlungsod sa isang lokal na pamahalaan ay: may pinakamaliit na populasyon na 500,000 at taunang kita na hindi bababa sa RM 100 milyon.

Populasyon

Ang Kuala Lumpur ay ang pinakamalaking pook urbano gayundin pinakamalaking kalakhang lugar sa Malaysia. Ang Pulo ng Penang, na kinabibilangan ng George Town, ay ang pangalawang pinakamalaking lungsod sa Malaysia gayundin may pangalawang pinakamalaking conurbation sa Malaysia, habang pangatlong pinakamalaki naman ang kalakhang lugar ng Johor Bahru. Ang mga iba pang kalakhang lugar na may mga populasyong higit sa 500,000 katao ay Ipoh, Kuching at Kota Kinabalu.

Mga kinaroroonan ng mga lungsod

Tingnan din
 Mga distrito ng Malaysia
 Talaan ng mga kabisera sa Malaysia

Mga sanggunian

Mga ugnay panlabas

Malaysia
Malaysia